CELEX: 62017TN0544
Language: sk
Date: 2017-08-05 00:00:00
Title: Vec T-544/17: Žaloba podaná 5. augusta 2017 – Imabe Ibérica/Jednotná rada pre riešenie krízových situácií

30.10.2017   
            
            
               SK
            
            
               Úradný vestník Európskej únie
            
            
               C 369/29
            
         Žaloba podaná 5. augusta 2017 – Imabe Ibérica/Jednotná rada pre riešenie krízových situácií
   (Vec T-544/17)
   (2017/C 369/40)
   Jazyk konania: španielčina
   
      Účastníci konania
   
   
      Žalobkyňa: Imabe Ibérica, S.A. (Madrid, Španielsko) (v zastúpení: C. Aguirre de Cárcer Moreno, advokát)
   
      Žalovaná: Jednotná rada pre riešenie krízových situácií
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil za prípustnú žalobu proti rozhodnutiu SRB/EES/2017/08 Jednotnej rady pre riešenie krízových situácií, vydanému na jej rozšírenom výkonnom zasadnutí konanom 7. júna 2017, prijať opatrenie na riešenie krízovej situácie v prípade banky Banco Popular Español, S.A., v súlade s článkom 29 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010; najprv umožnil žalobkyni prístup ku všetkým dokumentom v spise a dodatočne jej umožnil sa vyjadriť a následne zrušil alebo odvolal napadnuté rozhodnutie a žalobkyni v celom rozsahu vrátil vlastnícke právo s rešpektovaním požiadavky úplnej náhrady škody.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.